

**JUDEŢUL HUNEDOARA**

**MUNICIPIUL DEVA**

**PRIMĂRIA MUNICIPIULUI DEVA**

**DIRECTIA DEVA 2020**

**Biroul Unitatea Municipala pentru Monitorizarea**

**Serviciilor Comunitare de Utilitati Publice**

**RAPORT**

pentru modificarea Hotărârii Consiliului local nr.40/2022 privind aprobarea documentației pentru delegarea gestiunii Serviciului de salubrizare pentru activitățile de deratizare, dezinsecție și dezinfecție în municipiul Deva

Serviciul unitatea municipală pentru monitorizarea serviciilor comunitare de utilități publice din cadrul Direcției Deva 2020 din aparatul de specialitate al primarului analizând Referatul de aprobare al Primarului municipiului Deva, domnul Nicolae-Florin Oancea, din care reiese necesitatea și oportunitatea modificării Hotărârii Consiliului local nr.40/2022 privind aprobarea documentației pentru delegarea gestiunii Serviciului de salubrizare pentru activitățile de deratizare, dezinsecție și dezinfecție în municipiul Deva, supunem atenției următoarele:

Având în vedere că în data de 07.03.2022, va expira Contractul de delegare a gestiunii prin concesiune a activității de dezinsecție, dezinfecție și deratizare în municipiul Deva, în ședința Consiliului local din data de 10 februarie 2022 a fost aprobată Hotărârea Consiliului local nr.40/2022 privind aprobarea documentației pentru delegarea gestiunii Serviciului de salubrizare pentru activitățile de deratizare, dezinsecție și dezinfecție în municipiul Deva.

Constatând că formularea art.18 alin.1, 2 și 3 din Anexa nr.4 **-** Contractul cadru de delegare a gestiunii Serviciului de salubrizare pentru activitățile de dezinsecție, dezinfecție și deratizare în municipiul Deva, la Hotărârea Consiliului local nr.40/2022 privind aprobarea documentației pentru delegarea gestiunii Serviciului de salubrizare pentru activitățile de deratizare, dezinsecție și dezinfecție în municipiul Deva, nu este suficient de clară și lămuritoare și pentru a putea fi pusă efectiv în practică se impune modificarea art.18 alin.1, 2 și 3 din Anexa nr.4, astfel:

”Art.18 – alin.1 - Nerespectarea de către prestator a clauzelor asumate prin prezentul contract și prin caietul de sarcini se penalizează cu 0,1% din valoarea lunară a contractului pentru fiecare activitate în parte și pentru fiecare clauză și ori de câte ori când se constată nerespectarea clauzelor din vina exclusivă a prestatorului.

alin.2 - Nerespectarea de către achizitor a obligațiilor sale de plată se penalizează cu 0,1% din valoarea facturii neachitate pentru fiecare zi de întarziere când se constată această nerespectare din vina exclusivă a achizitorului.

alin.3 - Prestatorul și achizitorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legatură cu îndeplinirea contractului.”

De asemenea la art.43 alin.1 din Anexa nr.1 s-a făcut referire în mod greșit la prevederile art.35 din Regulament, pentru îndreptarea erorii materiale se impune modificarea art.43 alin.1 din Anexa nr.1 **-** Regulamentul de organizare și funcționare al Serviciului de salubrizare din municipiul Deva pentru activitățile de dezinsecție, dezinfecție și deratizare, la Hotărârea Consiliului local nr.40/2022 privind aprobarea documentației pentru delegarea gestiunii Serviciului de salubrizare pentru activitățile de deratizare, dezinsecție și dezinfecție în municipiul Deva, astfel:

”Art.43 alin.1 - Nerespectarea de către operator a prevederilor art.33 lit.”b”, ”g” și ”h” din prezentul regulament constituie contravenție și se sancționează cu amendă de la 1000 lei la 1500 lei.”

În conformitate cu prevederile art.1 alin.2 lit.”e”, art.8 alin.1, alin.3 lit.”d” și ”i”, art.22, art.29, art.30 din Legea nr.51/2006 privind serviciile comunitare de utilități publice, republicată, cu modificările și completările ulterioare, ale art.2 alin.1, alin.3 lit”k”, art.6 alin.1 lit.”e”, ”h” și ”i”, art.12, art.14 din Legea nr.101/2006 privind serviciul de salubrizare a localităților, cu modificările și completările ulterioare, ale Ordinului A.N.R.S.C. nr.82/2015 privind aprobarea Regulamentului-cadru al serviciului de salubrizare a localităților, ale Ordinului A.N.R.S.C. nr.111/2007 privind probarea Caietului de sarcini-cadru al serviciului de salubrizare a localitățiilor precum, ale Legii nr.98/2016 privind achizițiile publice, ale art.7 alin.13 din Legea nr.52/2003 privind transparența în administrația publică, republicată

În temeiul art.129 alin.2 lit.”d”, alin.7 lit.”n”, alin.14 din din Ordonanța de urgență a Guvernului nr.57/2019 privind Codul administrativ, cu modificările și completările ulterioare.

Supunem atenției comisiilor de specialitate și plenului Consiliului local proiectul de hotărâre pentru modificarea Hotărârii Consiliului local nr.40/2022 privind aprobarea documentației pentru delegarea gestiunii Serviciului de salubrizare pentru activitățile de deratizare, dezinsecție și dezinfecție în municipiul Deva.

DIRECTOR EXECUTIV DIRECTOR ECONOMIC

Mircea Davidescu Claudia Stoica

Director executiv adj.

Manuela Stanciu

DIRECTOR EXECUTIV DJAPL Serviciul.U.M.M.S.C.U.P

Oana Mura Intocmit,

Ioan Tătar